b'\n_START_ARTICLE_\nKongsvinger Knights\n_START_SECTION_\nHistorie\n_START_PARAGRAPH_\nKlubben ble opprettet i 27. januar 1961 av Rolf E. Johnsen, Ola Bie-Larsen, Ola Norstr\xc3\xb8m. Odd Smedstad, Terje Martinsen og Trond Dahl. De var en selvstendig gruppe, som ved hjelp av loddsalg samlet 80 kroner, som gikk til innkj\xc3\xb8p av nye keeperhansker. I 1961 ble ishockeygruppa, ved en avstemning som endte 19 mot 1, tatt opp i Kongsvinger idrettslag._NEWLINE_14. januar 1962 spilte Kongsvinger treningskamp mot Skarnes ishockeyklubb p\xc3\xa5 Gjemselund. Skarnes ledet 0 \xe2\x80\x93 2, men etter m\xc3\xa5l fra KIL-spillerne Svein-Harald Riisn\xc3\xa6s og Odd Norstr\xc3\xb8m, ble det igjen balanse i kampen. I 3. periode kom to m\xc3\xa5l fra Ola Bie-Larsen og Trond Dahl, og KIL gikk seierrikt ut av kampen. Kongsvinger ble tatt opp i Norges Ishockeyforbund, og ble etterhvert et lag som l\xc3\xa5 \xc3\xb8verst i 3. divisjon, senere kalt Gl\xc3\xa5mdal og Romerike Ishockeykrets._NEWLINE_P\xc3\xa5 80-tallet kom spillerne Tore W\xc3\xa5lberg og Fred Pedersen til klubben. Laget rykket opp i 2. divisjon._NEWLINE_I kraft av opprykket kom kravet om innend\xc3\xb8rshall, og laget m\xc3\xa5tte pendle 56 turer til Storhamar ishall i Hamar i forbindelse med trening og kamper. Dette kan ha v\xc3\xa6rt en medvirkende \xc3\xa5rsak til nedrykk med bare 6 poeng. Kongsvinger er med dette det siste laget som rykket opp til 2. divisjon p\xc3\xa5 naturis. Etter dette gikk seniorlaget nedover i seriesystemet._NEWLINE_I \xc3\xa5ret 1992 fylte Kongsvinger Idrettslag 100 \xc3\xa5r, og Kongsvinger fikk sin egen Ishall (Kongshallen). I 2004 rykket Kongsvinger opp til 1. divisjon, og ble ble seriemestere for 1. divisjon ishockey for herrer 2008/09._NEWLINE_I 2013 sto Nye Kongsvinger Ishall ferdig med moderne fasiliteter for eliteseriespill. Eliteseriespill ble det foran 2014/15 sesongen etter at T\xc3\xb8nsberg m\xc3\xa5tte trekke laget sin p\xc3\xa5 grunn av d\xc3\xa5rlig \xc3\xb8konomi. KIL berget plassen b\xc3\xa5de v\xc3\xa5ren 2015 og 2016 etter kvalifikasjonsrunder.'